paragraph_text: Izuzev svjetskih i europskih odličja i rekorda može se pohvaliti i srebrnim odličjem s Olimpijskih igara u Pekingu 2008. u utrci na 100 metara delfin. Zlato mu je izmaklo za svega jednu stotinku, a pobijedio ga je Michael Phelps, kojemu je to bilo sedmo zlatno odličje na OI 2008. Bila je to disciplina u kojoj je Milorad bio najbolji u kvalifikacijskim utrkama. Ušao je u finale s prvim vremenom i olimpijskim rekordom. Gotovo 99 metara utrke je bio i vodeći, ali ga je na kraju ipak Phelps uspio prestići.